เจ็บหน้าอกด้านซ้าย มีก้อนเนื้อ อยู่ในเต้านม เจ็บเป็นบางเวลาค่ะ อยากทราบว่าหนูจะเป็นมะเร็งเต้านมไหมค่ะ
สวัสดีค่ะ อาการเจ็บและคลำก้อนได้ที่เต้านมอาจเกิดจาก-ก้อนเนื้องอกธรรมดาในเต้านม แต่มักไม่ได้ทำให้มีอาการเจ็บปวดแต่อย่างใด-เซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม อาจมีอาการเจ็บหรือปวดร่วม เต้านมอาจบวมและแดงได้มาก-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-มะเร็งเต้านม พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากจริงๆแนะนำพบแพทย์ทั่วไปหรือศัลยแพทย์เต้านม เพื่อตรวจก้อนที่ว่านี้อย่างละเอียดอีกครั้ง อาจต้องทำแมมโมแกรมหรืออัลตราซาวน์เต้านมร่วมด้วย เพื่อให้เห็นลักษณะก้อนที่ชัดเจนขึ้น หากแพทย์สงสัยเนื้อร้ายอาจมีการตัดชิ้นเนื้อไปตรวจเพิ่มเติมค่ะในเบื้องต้น ไม่ควรไปกดหรือนวดคลึงเต้านม เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทานเอง และหมั่นคลำก้อนใหม่ๆที่เต้านมเสมอ